钦定古今图书集成/明伦汇编/皇极典/第231卷 > 册府元龟 > 《帝德》
## 钦定古今图书集成/明伦汇编/皇极典/第231卷 > 册府元龟 > 《帝德》

自古王者受命以有德而后昌也。《书》称：“皇天无亲惟
德是辅。”《易》曰：“日新之谓盛德。”若夫创业之后天下乐
推守文之主人心欣戴何哉！盖圣人以顺动则悦随
暨声教则咸服者也。昔三皇无为而化五帝垂拱而
治巍巍荡荡无得而称颙颙卬卬恭己而化三代而
下百王以还虽教成之迹不同而君民之德可举莫
“不合天地之大齐日月之明表正万邦辉映千古”是
知贵为万乘富有四海在乎以百姓心为心万邦利
为利无私之道不宰为功加之“虽休勿休日慎一日”
者得以垂无疆之美也。